# data[].attributes.body
Drugaši moji,
u ponedjeljak se vraćamo u školske klupe.
Pravila ponašanja će biti nešto drugačija pa zavirite u prezentaciju i pripremite se na vrijeme. Jer znanje je moć!
Ne mogu iščekati ponovno se susresti s vama,

# data[].attributes.body
Drugaši moji,
želim vam radostan početak novog radnog tjedna.
Danas obilježavamo Međunarodni dan muzeja pa vam ostavljam link pomoću kojeg možete prošetati mnogim hrvatskim muzejima.
Predlažem Tehnički muzej Nikola Tesla u Zagrebu i Muzej krapinskih neandertalaca. A koji je vaš favorit?

Možeš pogledati i fantastičan film Noć u muzeju. Smijeh je zagarantiran!

# data[].attributes.body
Marljivi moji učenici,
malo se odmorite od radnih obveza. Čitajte nešto zanimljivo, pogledajte najdraži animirani film, prošetajte i skakućite po lokvicama, pokušajte pet puta za redom pogoditi loptom koš, naučite pjevati novu popularnu pjesmu, plešite na svoju najdražu skladbu,..
Kasnije, okupite ukućane i zaigrajte društvenu igru, a usput ponovite i gradivo hrvatskog jezika.
Kliknite ovdje i zabavite se.
Sretno!

# data[].attributes.body
Dječice,
dobrodošli u džunglu Jumanlly.  Za današnju igru potrebno vam je mnogo hrabrosti i sreće.
Odaberite igrača, bacite kockicu, krećite se poljima i dođite do sredine.   Zeleni dim vaš je spas. Budite oprezni i svladajte sve prepreke do cilja. Što prije!

Želim vam, ono što i trebate, hrabrost i sreću!

# data[].attributes.body
Dragi moji,
kako bi izbjegli dosadu u ovim kišnim danima, pripremila sam vam mogućnost bijega. Sigurno ste čuli za Escape room. Klikni i pokušaj!! Ali, dok bježiš, pozorno promotri zadatak. Pažljivo gledaj i bilježi jer bez točnog rješenja ne ćeš uspjeti.
Sretno!!

# data[].attributes.headline
Petak, 15.5.2020. Međunarodni dan obitelji

# data[].attributes.subject
Petak, 15.5.2020. Međunarodni dan obitelji

# data[].attributes.body
Ljepotani moji,

danas obilježavamo Međunarodni dan obitelji. Otvorite ovu prezentaciju i skupite mnoštvo ideja kako provesti ovaj dan u krugu svojih najdražih osoba.
Izljubite i izgrlite svoje roditelje, sestrice i braću, bake i djedove, tete i ujake, ujne i stričeve... i ne zaboravite im reći koliko ih volite.

Jako mi nedostajete!

# data[].attributes.body
Dragi moji drugaši,

još jedan radni tjedan je na izmaku. Zaslužili ste odmor i opuštanje nakon mnoštva radnih aktivnosti. Sjednite pod staro stablo i provedite dan pod njim.  Kliknite i uberite šarene zanimljivosti. Učiteljica Margareta iz prvog razreda šalje pozdrave.

I hvatajte poljupce!! Šaljem ih mnogo!

# data[].attributes.body
Draga moja dječice,
za danas sam Vam pripremila šaroliko i zanimljivo poslijepodne.
Ponovite već usvojeno gradivo, poslušajte Priču iz kućice na drvetu, prelistajte novi broj najomiljenijeg nam časopisa i zapjevatjte s Kišnim razdragancima.

Otvorite prezentaciju i skemijajmo zajedno divno poslijepodne! Zabavite se!

Voli vas puno, puno učiteljica Silvia.

# data[].attributes.headline
Utorak, 12.5.2020. Međunarodni dan sestrinstva

# data[].attributes.subject
Utorak, 12.5.2020. Međunarodni dan sestrinstva

# data[].attributes.body
Dragi moji drugaši,
kako bi ostali u dobroj kondiciji, ne zaboravimo svakodnevno na tjelesnu aktivnost. Obzirom na kišno vrijeme, dan ne ćemo provesti u šumi trčeći, ali zato dnevni boravak možemo zamijeniti vježbaonicom. Kliknite i krenite. Poigrajte se prezentacijom na ovom linku i otkrite kome posvećujemo današnji dan. Tko su heroji 365 dana u godini?!
Hvala im! <3

# data[].attributes.body
Sretan vam ponedjeljak!!!

Dragi moji drugaši, danas vas vodimo u jednu neobičnu šetnju. Nema veze što pada kiša. Navući ćemo osmijeh i ponijeti šareni kišobran. Dan će opet biti radostan! Klikni i kreni. Zabavi se!!
A u šetnji, sustići će vas i kiša poljubaca. To vam ih ja šaljem!
Nedostajete!! <3

# data[].attributes.body
Dragi moji drugaši,

neka Vam je radostan ovaj vikend. Poseban će zasigurno biti.
Razveselite svoje mame najčvršćim zagrljajima, najšarenim čestitkama, najsimpatičnijim stihovima, naskladnijim pjesmama i najsočnijim poljupcima jer u nedjelju obilježavamo Majčin dan. U ovoj prezentaciji pronađite mnoge ideje.
Želim Vam maštoviti vikend.

A Vama drage mame želim da Vam Majčin dan protekne u silnim iznenađenjima i posebnoj toplini u srcu.

# data[].attributes.body
Dječice,
danas se zabavite uz jednu priču o malom mačiću. Pažljivo je pročitajte i razmislite o njoj, a potom odgovorite na pitanja s desne strane. Ako ne znate neki od odgovora, pročitajte priču još jednom.

Potom se 'zavalite' u udobne naslonjače, opustite se i pogledajte Priču o igračkama 2. Odmah nakon, ogledajte se po svojoj sobi; ima li nepospremljenih igračaka?? Krenite u akciju i razveselite mamu i tatu urednom sobom.
A u komentare možete zalijepiti fotografiju svoje uredne sobe i pohvaliti se svima nama kako ste uspješno odradili zadatak.

Za nagradu, možda nagovoriš mamu i tatu da ti poklone malog mačića. :)

# data[].attributes.body
Dragi moji drugaši,
obzirom kako se sprema povratak u školske klupe, ovdje provjerite jeste li spremni. Okušajte se u detektivskim vodama i rješavanjem zadataka dođite do dokaza. Dokaza kako ste spremni za veliki povratak.
Ne sumnjam da ćete ih skupiti sve kao od šale. Slijede i trofeji kao nagrade. Sretno!

# data[].attributes.body
Na dan svetog Florijana - zaštitnika vatrogasaca, u Hrvatskoj i svijetu obilježava se Međunarodni dan vatrogasaca.
Također, mjesec svibanj posvećen je vatrogastvu, a obilježava se kao mjesec zaštite od požara.

Posao vatrogasaca opasan je i zahtjevan, ali nadasve human i požrtvovan. Njihova profesija nije važna samo u očuvanju ljudskih života već i okoliša. Vatrogasci se nesebično izlažu teškim i opasnim uvjetima, nerijetko su i u životnoj opasnosti kako bi spasili ljude i njihovu imovinu.

Pogledajte ovu prezentaciju i ponovite kako 'pripomoći' vatrogascima u slučaju požara. Ne zaboravite, najvažnije je ostati smiren!
Kasnije, ilustrirajte vatrogasne kacige, kako su izgledale nekad, a kako izgledaju danas ili nacrtajte vatrogasca u akciji gašenja požara.
Nakon što pogledate animirane filmove, pogodite koji je vatrogasac brz kao munja što nebom lunja.

# data[].attributes.headline
Ponedjeljak, 4.5.2020.    Svjetski dan Sunca

# data[].attributes.subject
Ponedjeljak, 4.5.2020.    Svjetski dan Sunca

# data[].attributes.body
Dragi moji drugaši,
dobro mi došli u novi radni tjedan. Nadam se kako ste mi se odmorili i kako ste spremni za nove radne aktivnosti i avanture.
Jučer je bio Svjetski dan Sunca. Zavirite u ovu prezentaciju, pogledajte crtane filmove, zaigrajte kviz i otkrijte koliko ste zapamtili.
Naučite nešto novo, a potom izradite cijeli svemir za svoju sobu.
Možete se inspirirati i crtežom umjetnice Nine Vukčević te mu dodati malo boje i ušareniti svoj mali sobni sveMIR.
Neka Vam Sunce ima poseban osmijeh, ipak mu je rođendan!

# data[].attributes.headline
Četvrtak, 30.4.2020.    Međunarodni praznik rada

# data[].attributes.subject
Četvrtak, 30.4.2020.    Međunarodni praznik rada

# data[].attributes.body
Najdraži moji,
stigli smo do kraja radnoga tjedna. Sutra se obilježava Međunarodni praznik rada. Što je to? I kako je došlo do njega?

Najosnovnije informacije o tom neradnom danu potražite u ovoj prezentaciji. Osim informacija, pripremite roditeljima iznenađenje i razveselite ih; pronađite fantastične recepte za prvomajski ručak i pored svega, razmislite što želite od sutrašnjeg dana. Odrast ćete brzo, a kad narastete, bit ćete..  :)
Razmislite i poigrajte se!

Želim vam divan produženi vikend i najukusniji prvomajski roštilj!
Voli vas učiteljica Silvia.

# data[].attributes.headline
Srijeda, 29.4.2020.  Svjetski dan plesa   

# data[].attributes.subject
Srijeda, 29.4.2020.  Svjetski dan plesa   

# data[].attributes.body
Draga moja dječice,
danas obilježavamo Svjetski dan plesa i danas ćemo samo plesati. :)

Zagrijte se s našim poznatim virtualnim suvježbačima, a potom otvorite ovu divnu prezentaciju koju je napravila učiteljica Margareta i proučite različite vrste plesova. Možete se okušati u svakom, a na samom kraju očekuje vas i izazov. Jako se radujem snimkama izazova! :)
Vjerujem kako će ga biti teško savladati, ali i jako zabavno.

A sad, plesni podij je vaš..

# data[].attributes.body
Drugaši moji,

poigrajte se slovima i ispravno ih posložite kako biste otkrili što vas očekuje u ovom kvizu. Izradila sam vašu najdražu igru pa sam sigurna kako će i rezultati biti izvrsni. Zapišite se na ljestvicu i u četvrtak proglašavamo pobjednika.

Zabavite se.

# data[].attributes.body
Dobrodošli u novi nastavni tjedan na daljinu.

Razgibajmo se kako bi nam ponedjeljak započeo energično i radosno. Na ovom linku su naši već poznati virtualni suvježbači.
Pripremite prostor, vodu i krenite u razgibavanje, zajedno s njima. Pritom se i dobro zabavite. Možete pozvati i roditelje neka vježbaju s vama. :)
Popijte vode i malo se odmorite nakon napornog treninga, a onda odlutajte na Divlji Zapad i u prašumu uvježbavajući tablicu množenja i dijeljenja.

Zaigrajte ovu igru i otkrite jedan predmet koji služi za dekoraciju prostora.  Otkrijte o čemu se radi, zamislite ga i opišite prema planu opisa koji ste usvojili na redovnoj nastavi.

Želim vam zabavno poslijepodne!

# data[].attributes.body
Dječice draga,
još jedan tjedan je završio te nam se vikend osmjehuje.
Igrajte se, sunčajte se na balkonima, spavajte duže i iskoristite dane bez školskih obveza.

U nastavku možete pogledati predstave za djecu Tvornice lutaka i Narodnog sveučilište “Sesvete”.
Odabrala sam tri predstave, za svaki dan vikenda po jednu. Pred spavanje, uključi računalo i zabavi se.

Predlažem Ježevu kućicu za petak, Crvenkapicu - tko se boji vuka još? za subotu, a Zimogroznog za nedjeljnu večer.
Zabavite se!!

A kasnije napišite u komentarima koja predstava vas se najviše dojmila? :)
Baš me zanima dijelimo li isto mišljenje.  :)

Voli Vas učiteljica Silvia.

# data[].attributes.headline
Četvrtak, 23.4.2020. Svjetski dan knjige

# data[].attributes.subject
Četvrtak, 23.4.2020. Svjetski dan knjige

# data[].attributes.body
Drugaši,
jučer je bio Dan hrvatske knjige, a danas je Svjetski dan knjige.
Žao mi je što se ne možemo okupiti u našem krugu i čitati zajedno sve ove divne tekstove.. ali, čim se vratimo, sve ćemo nadoknaditi.
Do tada, slijedite upute s ove divne prezentacije i zabavite se.
Ne zaboravite skuhati čaj jer bez njega doživljaj neće biti isti.

Želim vam prekrasan četvrtak i ukusnu čajanku.

Voli vas vaša učiteljica Silvia.

# data[].attributes.headline
Srijeda, 22.4.2020.         Dan planeta Zemlje         

# data[].attributes.subject
Srijeda, 22.4.2020.         Dan planeta Zemlje         

# data[].attributes.body
Dragi drugaši,
danas se podsjetite koliko je naš planet divno mjesto za život. Trebali bi se češće zapitati koliko smo mi divni prema tom planetu.
Tijekom školske godine, mnogo smo puta spominjali što škodi prirodi i dovodi do onečišćenja. Pokušajte se prisjetiti.
U ovoj interaktivnoj prezentaciji, ponovite već znano, ali naučite i nešto novo.

Potom, odlučite što biste mogli promijeniti u svom životu da poboljšate odnos prema prirodi. Ako sami ne možete odlučiti neka Vam pametno stablo pomogne.

I, što ćete promijeniti?

# data[].attributes.body
Dragi moji produženci,
sutra obilježavamo Dan hrvatske knjige.

U nastavku pročitajte digitalnu slikovnicu Kako sanjaju stvari
naše poznate književnice Sunčane Škrinjarić.
Nakon što ste pročitali, otvorite kviz i saznajte koliko ste pažljivo čitali i što ste sve zapamtili.
A potom, osvrnite se oko sebe i razmislite što sanjanju stvari u vašoj sobi.
Možete zavrtjeti i kotač pa osmisliti što zanimljivije snove za navedene stvari. Za svaku stvar imate minutu vremena. Napišite u komentare, ispod, što vam se čini najzabavnijim.

Maštovito vam poslijepodne želim.

# data[].attributes.body
Najdraži moji,
nadam se kako ste se odmorili tijekom proljetnih praznika i sakupili dovoljno energije za preostala dva mjeseca nastave.

Želim Vam radostan povratak u školske klupe, za sad još uvijek, na daljinu.

Pripremila sam vam jednu piratsku pustolovinu.
Danas obucite odijelo kapetana, stavite šešir i povez preko oka te mudro i oprezno krenite u potragu za blagom.
Ako točno odgovorite na sve zadatke iz matematike, hrvatskog jezika i prirode i društva, možda i pronađete tajanstveni otok.

Sretno!

# data[].attributes.body
Na jučerašnji dan, prije 108 godina, nakon sudara s ledenjakom, za vrijeme svog prvog putovanja, potonuo je britanski prekooceanski brod Titanic.
Sigurna sam kako će ova tema zainteresirati mnoge od vas, a pogotovo Antonija i Adriana pa sam odlučila kako bi mogli posvetiti joj i jedan dan u našem produženom na daljinu.
Kliknite ovdje i saznajte mnogo više podataka o ovome velikom i čuvenom brodu.

Prije 23 godine snimljen je film o Titanicu. Film je osvojio 11 Oscara (filmske nagrade) i 12 godina je bio najgledaniji film svih vremena.
Ovdje pogledajte divnu skraćenu izvedbu Titanica u produkciji kazališta sjena Verba.

A potom se zabavite i izgradite svoj brod od papira. Možete i više njih. ;)
Kliknite i provjerite kako ih napraviti.

# data[].attributes.body
Dječice,
za danas sam vam pripremila jedan animirani film redateljice Elene Walf. Zove se Nešto.
Animirani film nije kakve uobičajeno svakodnevno gledamo, ali nosi snažnu poruku.
Pogledajte i otkrijte koju!
Nakon što pogledate animirani film, zaigrajte kviz i provjerite jeste li sve dobro shvatili.
Zastanite na trenutak i razmislite o postavljenim pitanjima.
A kasnije, odaberite koja vam se tema više sviđa u likovnom i pisanom stvaralaštvu i prema uputama izradite sliku ili sastavak.
Možete odabrati i obje teme i izraditi dvije slike i dva sastavka.
U komentare postavite tekstove i slike kako bi svi mogli razmisliti i usporediti svoje i tuđe najvažnije vrijednosti života.

Kliknite ovdje i krenite u avanturu.

Zabavite se!

# data[].attributes.body
Dragi moji drugaši,
danas, 15. travnja obilježava se Svjetski dan umjetnosti.

U ovoj igri pokušajte otkriti ime umjetnika koji bi danas slavio rođendan da je živ.
A evo i jedna mala pomoć.. Njegova se najpoznatija slika čuva u pariškom muzeju Louvre. Ona nas gleda sa svih strana ravno u oči. :0
A sad, zaigrajte.

Naučite nešto o tom velikanu klikom na ovu prezentaciju.

Kasnije, okušajte se u slikarskim vještinama i vi. Pokušajte naslikati svoju mamu ili baku kao i Leonardo Mona Lisu.

# data[].attributes.body
U subotu, 11.4., obilježavao se Međunarodni dan društvenih igara. Obzirom kako svi volimo provoditi vrijeme uz društvene igre, odlučila sam vas podsjetiti na jednu koju smo naučili igrati u našem produženom boravku.
Sjećate li se igre Grad, država??
Ponovit ću vam pravila, ukoliko je netko zaboravio.

Svaki igrač treba imati papir i olovku. Na papiru ćete ispisati tablicu, a u prvom retku se nalaze kategorije za pogađanje: država, grad, rijeka, biljka, životinja, stvar, ime...

To su osnovne kategorije, ali možete dodati i druge poput automobila, sporta, sladoleda i sl.

Na kraju retka je potrebno ostaviti mjesta za rubriku bodovi, u koju se upisuju rezultati pojedine igre.
Jedan od igrača zadaje slovo abecede i po tom slovu, u tablicu, ispod određene kategorije (rubrike), treba upisati pojam.
Npr., ako je zadano slovo A, u tablicu pod kategoriju država, treba upisati državu koja započinje tim slovom (Austrija, Australija...) i tako redom, dok sve rubrike nisu ispunjene pojmovima koji započinju slovom A.

Onaj igrač koji je prvi gotov uzvikne: "Stop!" i započne brojati, po dogovoru, npr. do 10. Kad izgovori 10, ostali igrači trebaju odložiti svoje olovke i započinje zbrajanje bodova.

Zadavanje slova

Igrači se dogovore tko će prvi zadati slovo. Onaj koji zadaje slovo, u sebi izgovara abecedu, brzinom kojom želi, a onaj koji će po redoslijedu iza njega zadavati slovo - izgovara: "Stop!" Onaj koji zadaje slovo, tada izgovara slovo na kojemu je zaustavljen.

Bodovanje

5 bodova - ako dva ili više igrača imaju istu upisanu riječ

10 bodova - ako se samo jedan igrač dosjetio riječi na zadano slovo

15 bodova - ako samo jedan igrač ima popunjenu određenu rubriku

Napravite tablice i zaigrajte sa svojim ukućanima. :)

A ako prije želite ponoviti gradivo, klikni ovdje i zaigrajte online.

Želim vam odličnu zabavu!!

# data[].attributes.body
Draga moja dječice, stigli smo i do proljetnih praznika.
Vjerujem kako ste ih zamišljali potpuno drugačije, no nikad nije kasno za nove planove i ideje.

Tijekom idućeg tjedna, na ovim stranicama, moći ćete pronaći pokoju ideju kako iskoristiti slobodno vrijeme. Stoga, ako vam bude dosadno, svratite i zabavite se.
Ostanite doma i  čuvajte se.

Za danas smo vam pripremili,  (učitelji iz produženog boravka) zanimljivu prezentaciju u kojoj možete pronaći razne ideje za uskršnje dekoriranje i fantastične skladbe za opuštanje.
Zavirite i zabavite se.

Sretan Uskrs onima koji slave, a svima mnogo ispunjenih i radosnih trenutaka tijekom ovog proljetnog odmora.

Voli vas vaša učiteljica Silvia.

# data[].attributes.body
Drugaši moji najdraži,

ovaj tjedan ste ponavljali sa svojim učiteljicama mnogo različitih sadržaja, a za danas sam vam pripremila jedan kviz čije odgovore ne možete pronaći u vašim udžbenicima.
Ipak, sigurna sam kako ćete točno odgovoriti na sva pitanja.

Otkrijte o kojoj temi se radi u ovoj igri.
A odmah potom, okušajte se i u kvizu.

Ako ipak, ne budete znali odgovor na poneko pitanje, pišite u komentar pa ću vam objasniti ili pitajte roditelje za pomoć.

Jako mi nedostajete! <3

# data[].attributes.body
Danas obilježavamo
Svjetski dan zdravlja.

Ovih dana je izuzetno bitno brinuti o svom, ali i o tuđem zdravlju. Često možete čuti na televizijskom programu kako je potrebno često i dovoljno detaljno prati ruke te upotrebljavati dezinficijense.
Otpjevate li cijelu pjesmu dok perete ruke? Koju? Upotrebljavate li savjete iz slikovnice koju ste pročitali na početku našeg druženja na daljinu??
Ako ste već pomalo zaboravili što je sve potrebno činiti, kliknite ovdje i provjerite. No, i ako vam je sve već poznato, kliknite i ponovite.

Dobru vam zabavu želim uz slikovnicu i crtani film i mnogo točnih odgovora u kvizu...

Voli vas vaša učiteljica Silvia.

# data[].attributes.body
Dobro  mi došli u novi nastavni tjedan na daljinu. :)

Sigurna sam kako je vikend bio odličan pa vjerujem da će takav biti i tjedan.

Probudimo se uz virtualne suvježbače. Odradite deset ponavljanja svake vježbe ako vam je dvadeset ipak previše.
I ja ću odraditi isto. :)
Proslavimo zajedno Međunarodni dan sporta za razvoj i mir.

Ovdje pronađi i nauči osnove o pojedinim sportovima, a kasnije se zabavi uz bojanke.

Potom 'skočite' na ovaj link i zaigrajte  memori igru. Povežite faktore s umnoškom te ponovite množenje brojevima 2 i 10.

Sretan vam ponedjeljak želim!!

# data[].attributes.body
Najdraži moji,
stigao nam je petak!
Pa neka bude veseli!

Nakon što odradite zadatke koje su vam zadale vaše učiteljice, odmorite se i zavalite u svoje najudobnije naslonjače.
Danas ćemo, u naše domove, ugostiti Gradsko kazalište lutaka Split s njihovom sjajnom izvedbom o jednom,  nama već, poznatom junaku.
Sigurna sam kako ste znatiželjni o kome se radi..

U ovoj memori igri skriven je junak današnje predstave;  pronađite parove i probajte pogoditi o kome se radi.

A onda, pogledajte predstavu.

Jeste li pogodili?? :)

# data[].attributes.body
Dječice moja draga,
svakodnevno uočavam koliko ste vrijedni i marljivi i želim vam čestitati na tome.
Zadaće su obavljene i predane na vrijeme, pjesma je naučena, slike su prepune boja, a osmijeh je na licu.
Pravi ste veseli on-line stručnjaci-učenici.
Bravooo!!

No, kako stojite s čitanjem?
Vjerujem kako se nitko od nas nije opskrbio dovoljnom količinom knjiga jer nismo predvidjeli ovako dugu razdvojenost..

Ali, imam ja rješenje.
Već ste čitali on-line knjige pa ću vam i danas predložiti jednu.

No, ova je zaista posebna. Jer je danas i poseban dan: Međunarodni dan dječje knjige.

Kad junaci u knjizi naiđu na problem, vi im možete pomoći da bezbrižno nastave svoj put dalje. Pročitajte knjigu Pačić Junior i Duh Zelenog jezera i pomozite svojim znanjem junacima kako bi došli  do kraja priče te kako bi otkrili gdje je Duh Zelenog jezera.

Pritom, razmislite koje riječi su napisane velikim početnim slovom i zašto. U ovoj igri možeš i ponoviti.

Ugodno Vam poslijepodne! :*

# data[].attributes.body
Danas  je  Svjetski dan šale!!
Jeste li se već i našalili s nekim?
Koji je  najsmješniji vic koji ste čuli u posljednje vrijeme? Napišite u komentarima pa ćemo se svi zajedno smijati.
A dok pišete, razmislite o ovoj šali i njenom odgovoru.. Što bi to moglo biti?

Mama me izgrdila zbog
nečeg što uopće nisam
učinio. - žali se Janko.
- Stvarno? A što to nisi
učinio?
-  ____________________ .

Znate li što Janko nije učinio?
Ako vam je potrebna pomoć, zaigrajte igru i otkrijte. :)

Nakon što ste se dobro nasmijali, ponovite, k'o od šale, novu nastavnu jedinicu iz matematike.

I ne zaboravite jedno od naših razrednih pravila s gusjenice:
Smijte se puno!!

Voli vas vaša učiteljica Silvia.

# data[].attributes.body
Dragi moji,

jeste li i danas odradili jutarnju tjelovježbu? Koliko ste različitih vježbica izveli? Je li to paran ili neparan broj? Ponovite vrlo važnu nastavnu jedinicu iz matematike na zabavan način.
Pripremila sam vam igru koja se odvija u jednom neobičnom okruženju. Ova igra vodi vas u džunglu. Sličnu onoj, našoj, u učionici. Pomozite stanovnicima džungle razvrstati drva. I ne zaboravite upisati se na ljestvicu kako bi mogli proglasiti najbržeg pomagača. Usput, prisjetite se tko sve živi u džungli.

Nakon što ste pomogli stanovnicima džungle, sada ih možete još dodatno razveseliti i osmisliti im priču za poslijepodnevni odmor. Napravila sam kotač na kojem su ispisani pojmovi kako bih vam pomogla u stvaranju ideja. Zavrtite kotač i stvorite priču (kao što smo ih stvarali  pomoću kamenčića u našem krugu u učionici). Priču svakako možete podijeliti i svima nama u komentarima. Prilikom pisanja pripazite na veliko i malo slovo. :)
Želim vam mnogo inspiracije.

Jako mi nedostajete. :*

# data[].attributes.body
Treći tjedan produženog boravka na daljinu

Dragi moji drugaši, što ste radili tijekom vikenda? Jeste li smislili neku novu igru?? ? Nedostaju li vam odlasci u školu?

Kako bi vam dan, ali i tjedan
bio energičan, dobro ćemo se razgibati. No, za vas sam pripremila neobičnu tjelovježbu.
Sad kad ste usvojili množenje i dijeljenje brojem dva, neće biti problema. Ali, ipak nije na odmet ponoviti. Odigraj igru i pripremi se za matematičku tjelovježbu.
Krenimo.
1. Skočite 2 puta po 6 skokova.
Koliko ste puta skočili?
2. Pljesnite rukama iznad glave 4 puta po 2 pljeska. Koliko je to?
3. Napravite 2 puta po 7 čučnjeva. Koliko ste čučnjeva napravili?
4. Napravite 2 puta po 8 trbušnjaka. I odmah izračunajte koliko trbušnjaka trebate napraviti.
5. Napravite 2 puta po 5 skleka. Koliko sklekova ste napravili?

Jeste li se umorili? Od čega više, od tjelovježbe ili od matematike?? ;)

Bravo! Bili ste odlični.
Iskoristite ostatak poslijepodneva u osmišljavanju neke nove igre. Neka zabava bude za cijelu obitelj. U komentarima možete podijeliti vaše ideje sa svima nama. Veselim se.

Šalje vam puno poljubaca vaša učiteljica Silvia i želi vam još jedan uspješan i ispunjen radni tjedan.  <3

# data[].attributes.headline
Petak, 27.3.2020.                Svjetski dan kazališta

# data[].attributes.subject
Petak, 27.3.2020.                Svjetski dan kazališta

# data[].attributes.body
Danas obilježavamo Svjetski dan kazališta.
Gradsko kazalište lutaka Rijeka osmislilo je virtualni program pod nazivom „U lutkarsko s kauča“.
Svakog petka u podne na repertoaru je jedna predstava iz njihovog opusa.
Stoga, u podne, smjestite se udobno na kauč i uživajte u
Mačku u čizmama.

A jeste li kada gledali kazalište sjena??
Kazalište sjena je jedno od najstarijih u ljudskoj povijesti. Već se pračovjek u spilji, kada je palio vatru, igrao sa sjenama koje je njegovo tijelo ostavljalo na zidovima spilje.
Ovdje pogledajte fantastičnu izvedbu svima poznatog animiranog filma Frozen ukrajinskog kazališta sjena Verba.
Kasnije, pokušajte sami napraviti kazalište sjena. Evo nekoliko uputa kako napraviti pojedine životinje. Tko će uspjeti napraviti puža, a tko raka??

Želim Vam kreativan i ispunjen vikend! <3

# data[].attributes.body
Drugaši,
jesu li vafli bili ukusni??
Jeste li ih pravilno rasporedili ovisno o broju ukućana??

Kako bi i ubuduće jednostavno podijelili slastice, redovito vježbajte matematiku. Upišite se na ljestvicu sa svojim rezultatom pa ćemo proglasiti pobjednika nakon par dana.

Također, budite brzi, spretni i točni u svrstavanju imenica. Ne dopustite da vam vlak pobjegne. Kliknite ovdje i zaigrajte igru.

Kad otkrijete ključni pojam koji povezuje sve ove slike iz memori igre, ispišite ga u komentare. Baš sam znatiželjna tko će biti najbrži i najtočniji.

Veselu zabavu vam želim uz današnje natjecateljsko poslijepodne!!

Voli vas vaša učiteljica Silvia.

# data[].attributes.body
Svjetski dan vafla

Ekipa, vrijeme je za kuhinjske radosti!

Prije nego što krenete u izradu slastica, evo malo zanimljivosti o vaflima.

Dan vafla u povijesti je označavao početak proljeća koji se slavio tako da se cijeli dan radila i jela ova slastica.
Kakav dan!! Da je barem takvih više... :)

Ovo jelo postalo je omiljeni doručak diljem svijeta, a poslužilo je i kao zamjena za čašice za sladoled.
Kako se to dogodilo??
Prodavaču sladoleda je ponestalo čašica za sladoled pa je pitao prodavača vafla da mu pomogne. Savio je vafle i koristio ih za posluživanje sladoleda, a upravo tako su nastali korneti.

Ovdje je recept za savršene vafle. Prepišite ga (pisanim slovima), pripremite sastojke i pozovite mamu u pomoć.
Vi budite glavni slastičar/ka, a mama pomoćni. Pokažite joj što ste sve naučili u produženom boravku oko izrade raznih slastica. Dobro se zabavite i oduševite sve ukućane.

P.S. Možete ih preliti javorovim sirupom i dodati šumsko voće.

Slatku zabavu Vam želim!

# data[].attributes.body
Dragi moji,
sigurna sam kako vam nedostaje odlazak u školu i redovna nastava, druženja s prijateljima, slobodno vrijeme na školskom igralištu i sve aktivnosti koje smo provodili u normalnim uvjetima,..
Vratit ćemo se ubrzo u već poznatu svakodnevicu jer smo odgovorni i brzo će proći ovo teško razdoblje.
No, dok ono još traje, sjetite se onih malih slatkih bića koji su sada najzahvalniji i najsretniji jer ste s njima baš cijeli dan,.. Vaši ljubimci. Ovdje pročitajte koje su Sofija i Nikola poželjeli ljubimce i otkrijte kako su njihovi roditelji reagirali. Oni učenici koji nemaju životinje o kojima se mogu brinuti, ali i oni koji imaju, u ovoj priči pronađite ideju kako doći do njih već danas. Nakon što ste pročitali priču, otkrijte kako sagraditi kućicu odnosno hranilište. Krenite u izradu. Budite kreativni kao uvijek i pošaljite mi fotografije.
Evo nekoliko ideja:
Ideja 1.
Ideja 2.
Ideja 3.
Ideja 4.

Voli vaš vaša učiteljica Silvia. <3

# data[].attributes.body
Drugašići moji,
dobro vam jutro.
Kako ste mi?
Jeste li spremni za novi radni dan na daljinu??

Dok ispijate vrući kakao i pripremate se za nove školske zadatke, opustite misli uz proljetni valcer.
Osmjehnite se svakom jutru, pozdravite proljeće koje nam je stiglo uz slagalicu iznenađenja i pozdravite sunce uz vježbe za jutarnje razgibavanje.

Uputite osmijeh i svim svojim ukućanima i pročitajte divnu pjesmu Božidara Prosenjaka. Odgovorite na pitanja s desne strane ekrana i nacrtajte  radostan svijet.

I svakako upamtite:
Osmijeh je kao najljepši cvijet
za voljeno biće.

Iza osmijeha
mijenja se svijet

i bolji niče.

# data[].attributes.body
Dobro mi došli drugaši u novi nastavni tjedan na daljinu. :)
Nadam se kako ste se odmorili tijekom vikenda.

Na jučerašnji dan, 22. 3. 2020., smo obilježavali Svjetski dan voda.  Zašto je voda važna i koliko je važna, proučite ovdje, razmislite o postavljenim zadatcima i napišite svoja razmišljanja u komentar.
S nestrpljenjem iščekujem Vaše kreativne poruke.
A dok smišljate svoju poruku, zaigrajte kviz i ponovite sadržaje iz prirode i društva za skorašnji ispit.

Šaljem vam poljupce! Hvatajte! :*

# data[].attributes.body
Dragi moji drugaši, prvi tjedan virtualne nastave je za nama. Sigurna sam kako ste se zabavili i naučili mnogo. Bravo za vas! Danas obilježavamo Međunarodni dan sreće pa neka radni tjedan završi u radosnom i veselom raspoloženju. Igrajte igre i ponovite naučene nastavne sadržaje iz matematike, prirode i društva i hrvatskoga jezika. Izađite u prirodu, šetajte, trčite i iskoristite proljeće na dlanu. No, budite oprezni i poštujte pravila ponašanja. Sada je jako važno slijediti upute. Budite na većoj udaljenosti s drugim osobama i redovito perite ruke.
I pjevajte!!
Voli vas vaša učiteljica Silvia! <3

# data[].attributes.headline
Četvrtak, 19.3. 2020. Smiješne vrste rečenica 

# data[].attributes.subject
Četvrtak, 19.3. 2020. Smiješne vrste rečenica 

# data[].attributes.body
Uz ovu igru pomoću slika koje dobiješ osmisli četiri izjavne, četiri upitne i četiri usklične rečenice.

Najsmiješnije rečenice napiši ovdje u komentare.

Želim vam divan dan!

# data[].attributes.body
Dragi moji drugaši, danas je jako važan dan!
Uz Dan lastavica obilježavamo i Dan očeva.
Stoga, danas neka tvoj tata bude glavna zvijezda.
Ovdje pronađi ideje kojima mu možeš uljepšati ovaj poseban četvrtak.

Tatama, sretan njihov dan!

# data[].attributes.headline
Srijeda, 18.3.2020.          ČSR - Ptice, ruska narodna  

# data[].attributes.subject
Srijeda, 18.3.2020.          ČSR - Ptice, ruska narodna  

# data[].attributes.body
Pročitaj pažljivo tekst s lijeve strane i odgovori na pitanja. Čitati možeš na glas. Pripazi na rečenične znakove.

# data[].attributes.body
Kako su moja dječica??
Je li vam zanimljiva nastava na daljinu??

U ovoj igri otkrijte koji sutra obilježavamo dan i ponovno se okušajte u izradi ptičica. Možete si uljepšati sobu kao što smo to učinili i na školskim hodnicima.
Klinknite na video kako bi se prisjetili načina izrade. Kreativno vam poslijepodne želim!

P.S. Fotografirajte svoje radove i podijelite ovdje kako bi se svi zajedno veselili.

Voli vas vaša učiteljica Silvia!

# data[].attributes.headline
Utorak, 17.3.2020.                          Zabava za cijelu obitelj                                                 Igra pisanja i čitanja: Gospodari pokreta           

# data[].attributes.subject
Utorak, 17.3.2020.                          Zabava za cijelu obitelj                                                 Igra pisanja i čitanja: Gospodari pokreta           

# data[].attributes.body
Nakon što se pažljivo odslušali nastavu na televizijskom programu kanala HRT3 i riješili zadatke koje su vam postavile vaše učiteljice, ugasite ekrane, okupite ukućane i provedite poslijepodne zajedno uz puno smijeha.

Uključite mamu, tatu, sestru, brata, bake, djedove i odlično se zabavite uz igru Gospodari pokreta..
Uz zagarantirano dobru atmosferu uvježbavat ćete i čitanje i vježbati koordinaciju i koncentraciju. Pa krenite!!!!

Za igru vam je potrebno:
1. Papirići s napisanim jednostavnim uputama
2. Manja kutija ili košara

Na papiriće napišite jednostavne upute kao na primjer:
Čučni!
Sjedni!
Pleši!
Nacratj nešto!
Šapći!
Skoči!
Zviždi!
Otpjevaj pjesmu!
Napiši nešto!
Papiriće stavite u kutiju ili košaru. Stanite svi u krug, a samo jedan sudionik neka izvuče papirić s uputom. Osoba koja je izvukla papirić ne smije pročitati što piše na papiru već uputu pokazuje ostalim članovima koje izvode ono što je zadano. Zadatak osobe koja je izvukla papirić je pogoditi o kojoj se uputi radi i izreći je, npr.: "Piše da treba skakati na lijevoj nozi."

Želim vam urnebesnu zabavu!

# data[].attributes.body
Dobro jutro drugaši !!!!

Jeste li se naspavali?? Razbudili??
Spremni ste za drugi nastavni dan na daljinu??

Krenimo s jutarnjom tjelovježbom nakon čega ćete sve zadatke riješiti kao od šale.

1. Napravite 6 čučnjeva.
2. Skočite 8 puta.
3. Pljesnite 5 puta rukama iznad glave.
4. Napravite 4 skleka.
5. Napravite 7 trbušnjaka.

Sve vježbe ponovite 2 puta.

Odlično!
Sada kada ste se razbudili i razgibali, zavirite u igru gdje ćete ponoviti kako izračunati koliko ste ukupno vježbi napravili.

# data[].attributes.headline
Ponedjeljak, 16.3.2020. Koliko ste puta danas oprali ruke??                             Koliko ste puta koristili dezinficijens??  

# data[].attributes.subject
Ponedjeljak, 16.3.2020. Koliko ste puta danas oprali ruke??                             Koliko ste puta koristili dezinficijens??  

# data[].attributes.body
Kako bi brže mogli izračunati i u narednim danima koliko puta odrađujete iste aktivnosti, važno je usvojiti tablicu množenja.
Zaigraj igru i uvježbaj osnove množenja odnosno uzastopnoga zbrajanja.

# data[].attributes.body
Tko je gospodin Koronavirus?
I zašto nas je razdvojio??

Otvori slikovnicu u nastavku i provjeri!
Zapamti što moraš činiti kako ti ne bi došao u posjet.

# data[].attributes.body
sigurna sam kako će nas ovo učenje na daljinu dovesti do zanimljivih i važnih spoznaja, ali i  kako ćemo se dobro zabaviti.
Kako sam i obećala, dozvoljeno je biti u pidžami i piti vrući kakao dok pratite nastavu. :)
Ovdje ćete svakodnevno naići na igre kojima ćete uvježbavati usvojeno nastavno gradivo. Igre su vam svima već dobro znane pa ne vidim potrebu za objašnjavanjem njihovih pravila, ali ukoliko nekome nešto nije jasno, svakako pitajte.
On line sam! :)
Dakle, putem ove stranice ćemo i razgovarati i prepričavati doživljaje prethodnog dana.
Možete mi javiti ako vam je potrebna pomoć oko nekog matematičkog zadatka (ipak krećemo s tablicom množenja; a to nije šala) ili ako niste sigurni u neki odgovor iz prirode i društva ili hrvatskog jezika.
Ovdje sam i za jutarnje tjelovježbe. Baš onakve kakve provodimo i u našoj učionici.
Uz igre, ovdje ćete moći pronaći i druge korisne savjete/aktivnosti kojima možete upotpuniti svoje slobodno vrijeme.
Stoga, nakon što odslušate televizijski program, riješite zadatke koje su vam postavile vaše učiteljice, navratite u produženi boravak i otkrijte što nam donosi današnji dan..
Radujem se našim zajedničkim aktivnostima na daljinu.
Ipak, moram priznati, već mi nedostajete.
Budite pažljivi,  slijedite upute i perite ručice.
Voli vas vaša učiteljica Silvia.